《拟曹植赠白马王彪 其三》
明代·林龙起

飞萤入苑中，念之心为悸。玉树本同根，奈何各异地。

鬼蜮诗人本，在余焉由□。避之未易言，七月始还辕。

秋风满洛水，白露湿高原。百年无多日，倏忽如云奔。

玉体王自爱，其他可勿论。北望时翘首，何时收泪痕。

作者简介：林龙起，揭阳人。明思宗崇祯间诸生。事见杨天培《潮雅拾存》。